EΠΙΣΤΗΜΗ ΚΑΙ ΘΡΗΣΚΕΙΑ Διδάσκοντες: Στέλιος Βιρβιδάκης ΧΕΙΜΕΡΙΝΟ ΕΞΑΜΗΝΟ 2020 Μιχάλης Φιλίππου

22/12/2020

**ΠΕΡΙΛΗΨΗ ΠΑΡΑΔΟΣΕΩΝ X**

*Το πρόβλημα της ύπαρξης πολλών θρησκειών με ανταγωνιστικές αξιώσεις πρόσβασης στην αλήθεια – Ποια θα είναι η τελική μας επιλογή και ποια η στάση μας απέναντι στις άλλες;*

- Γνωσιολογικά και άλλα συναφή ερωτήματα σχετικά με τους τρόπους υιοθέτησης της μιας ή της άλλης θρησκευτικής διδασκαλίας και της συνολικής κοσμοεικόνας που τη συνοδεύει (αναφορά στη συζήτηση της αντιπαράθεσης μεταξύ *τεκμηριοκρατίας* και *φιντεϊσμού* ως εναλλακτικών τρόπων δικαιολόγησης θρησκευτικών πεποιθήσεων)

- το θεωρητικό/δογματικό και το πρακτικό/αξιακό μέρος μιας θρησκείας – μεταφυσικές δεσμεύσεις και τρόπος ζωής – σωτηριολογία και νοηματοδότηση του βίου

- η σημασία της ιστορικής μαρτυρίας, της μυστικής εμπειρίας και των λειτουργικών/ τελετουργικών πρακτικών

- Σε τι ακριβώς συνίστανται οι αξιώσεις αλήθειας μιας θρησκείας; - Ο ρόλος της εξ αποκαλύψεως αλήθειας - ενδεχόμενη συμπληρωματικότητα αλλά και αντιπαράθεση φιλοσοφικών αναλύσεων και δογματικών αληθειών - Διαφορές μεταξύ κυριολεκτικών και μεταφορικών αναγνώσεων των ιερών κειμένων – Ρεαλιστικές και αντιρεαλιστικές ερμηνείες του οντολογικού περιεχομένου μιας θρησκευτικής διδασκαλίας –

- η ενδεχόμενη αντιπαλότητα (;) μεταξύ μεταφυσικής και μαρτυρίας (π. Εύαγγελος.Γκανάς)

- Υπάρχει ένας κοινός μεταφυσικός πυρήνας των περισσότερων μεγάλων θρησκειών με ιστορία και σημαντικά πολιτισμικά ερείσματα; Yπάρχουν κάποιες γενικά αποδεκτές αξίες που ανιχνεύονται στις περισσότερες παραδόσεις θρησκευτικής πνευματικότητας; Ποια είναι τα κοινά στοιχεία μορφών θρησκευτικής και κοσμικής πνευματικότητας; (Cottingham)

- Ποια μπορεί/πρέπει να είναι η στάση του πιστού μιας θρησκείας απέναντι στις άλλες;

- H ανάγκη αλλά και τα όρια ενός διαθρησκειακού διαλόγου

- Yπάρχει πρόοδος στην ερμηνεία της διδασκαλίας μιας θρησκείας; Θα μπορούσε αυτή η πρόοδος να οδηγήσει σε κάποια μορφή σύγκλισης σε μια οικουμενική προσέγγιση, σε μια συγκρητιστική ή και απλώς εκλεκτικιστική αντιμετώπιση διαφορετικών εκφάνσεων της θρησκευτικής διάστασης; - είναι πράγματι ευκολότερη η σύγκλιση αν κανείς περιορίζεται στον κοινό παρονομαστή των προταγμάτων μιας *ηθικοθεολογίας* και αδιαφορεί για το μεταφυσικό της αντίκρισμα; (Kαντ) - πόσο διαφέρει μια τέτοια ηθικοθεολογία από την υποστήριξη μιας θρησκείας χωρίς Θεό; (Dworkin)

Τρεις εναλλακτικές στάσεις / τοποθετήσεις:

1. *Πλουραλισμός* – ισοδυναμία ποικίλων φανερώσεων μιας βαθύτερης μεταφυσικής πραγματικότητας μέσα από διαφορετικές θρησκείες – εναλλακτικές δυνατότητες (;) (Ηick)

2. *Αποκλειστική* στάση (exclusivism) – έμφαση στη μια θρησκευτική αλήθεια – απόρριψη όλων των άλλων

3. *Συμπεριληπτική* στάση (inclusivism) – θετική αντιμετώπιση/προσπάθεια ενσωμάτωσης και ανάδειξης σημαντικών στοιχείων από τη διδασκαλίας άλλων θρησκειών – η ιδέα μιας «μεγαλόψυχης» στάσης απέναντι στους άλλους (McKim)

- Η σημασία της αντίληψης της «κρυπτότητας» του Θεού που αποκαλύπτεται μόνο εν μέρει και η πρόσληψη των διαφόρων ιστορικών, καταγεγεγραμμένων και διαμεσολαβημένων από τα ιερά κείμενα μαρτυριών για την αποκάλυψή Του απαιτεί διαρκή ερμηνευτική επεξεργασία (Fleischacker) - επιστημική ταπεινοφροσύνη και «ανοικτότητα»

**ΕΠΙΛΟΓΗ ΒΙΒΛΙΟΓΡΑΦΙΑΣ**

Γκανάς, π. Ευάγγελος, *Η αναγκαιότητα της μαρτυρίας*, Αθήνα, Εκδόσεις Εστίας, 2012

Cottingham, John, *The Spiritual Dimension. Religion, Philosophy and Human Value*., Cambridge and New York: Cambridge University Press, 2005

Fleischacker, Samuel, *To αγαθό και τα ιερά κείμενα*, μτφρ. Δ. Δρόσος, Αθήνα: Εκδόσεις Αρτος Ζωής, 2018.

Hick, John, *An Interpretation of Religion. Human Responses to the Transcendent*, New Haven: Yale University Press, 1989.

Luhrman, Tanya, Marie, *How God Becomes Real*. *Kindling the Presence of Invisible Others*, Princeton and Oxford: Princeton University Press, 2020.

ΜcKim, Robert, *Religious Diversity and Religious Progress*, Cambridge and New York: Cambridge University Press, 2019.

Schellenberg, J.L., *Religion after Science. The Cultural Consequences of Religious Immaturity*, Cambridge and New York: Cambridge University Press, 2019.

Τrakakis, Nick, “Truth, or the Futures of Philosophy of Religion”, *International Journal of Philosophy and Theology* 74/5 (2013), σ. 366-369.